CELEX: C2005/330/21
Language: sk
Date: 2005-12-24 00:00:00
Title: Vec C-390/05: Žaloba podaná  27. októbra 2005  Komisiou Európskych spoločenstiev proti Helénskej republike

24.12.2005   
            
            
               SK
            
            
               Úradný vestník Európskej únie
            
            
               C 330/11
            
         Žaloba podaná 27. októbra 2005 Komisiou Európskych spoločenstiev proti Helénskej republike
   (Vec C-390/05)
   (2005/C 330/21)
   Jazyk konania: gréčtina
   Komisia Európskych spoločenstiev, v zastúpení: U. Wölker, právny poradca a M. Konstantinidis, člen jej právneho servisu, s adresou na doručovanie v Luxemburgu, podala 27. októbra 2005 na Súdny dvor Európskych spoločenstiev žalobu proti Helénskej republike.
   Žalobca navrhuje, aby Súdny dvor:
   
               1.
            
            
               určil, že Helénska republika si nesplnila povinnosti, ktoré jej vyplývajú z článku 16 ods. 5 a 6 a článku 17 ods. 1 nariadenia (ES) č. 2037/2000 (1) Európskeho parlamentu a Rady z 29. júna 2000 o látkach, ktoré poškodzujú ozónovú vrstvu;
            
         
               2.
            
            
               zaviazal Helénsku republiku na náhradu trov konania.
            
         Žalobné dôvody a hlavné tvrdenia
   Žalobkyňa tvrdí, že Helénska republika si nesplnila povinnosti, ktoré jej vyplývajú z článku 16 ods. 5 nariadenia (ES) č. 2037/2000 Európskeho parlamentu a Rady z 29. júna 2000 o látkach, ktoré poškodzujú ozónovú vrstvu, keďže neprijala opatrenia potrebné na stanovenie minimálnych kvalifikačných požiadaviek pre pracovníkov zodpovedných za obnovu, recyklovanie, rekultiváciu a znehodnotenie kontrolovaných látok poškodzujúcich ozónovú vrstvu.
   Žalobkyňa taktiež tvrdí, že Helénska republika si nesplnila povinnosti, ktoré jej vyplývajú z článku 16 ods. 6 uvedeného nariadenia, keďže nepodala Komisii správu, ako ju k tomu zaväzuje toto ustanovenie, o zavedených systémoch na obnovu použitých kontrolovaných látok, vrátane dostupných zariadení, a množstvá použitých kontrolovaných látok, ktoré boli obnovené, recyklované, rekultivované alebo zničené.
   Nakoniec žalobkyňa vytýka Helénskej republike porušenie článku 17 ods. 1 uvedeného nariadenia, z dôvodu, že na svojom štátnom území neprijala, ako ju k tomu zaväzuje toto ustanovenie, všetky opatrenia potrebné na zabezpečenie každoročnej preventívnej kontroly zabudovaných zariadení so zásobou chladiacej tekutiny viac ako 3 kg.
   
      (1)  Ú. v. ES L 244, 29.9.2000, s. 1.